text: Dieseltyveri førte til busforsinkelser
  30 september 2013 kl. 06.35
  Skoleelever i Højer og Tønder kom for sent i skole mandag morgen, fordi skolebusserne var forsinkede.
  Tyve havde tømt busselskabets tankanlæg i Højer for diesel, så chaufførerne kunne ikke tanke op, da de mødte på arbejde tidligt mandag morgen.
  Tide Bus kører på strækningen mellem Tønder og Højer, og selskabet har også en del lokale ruter i området.
  Trafikken blev normal igen ved 8-tiden.
  Tide Bus oplyser, at der jævnligt sker indbrud på tankanlæggene.
  